PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/ZK/3/1/029	Bratislava, 24. augusta 2011	

Protimonopolný úrad Slovenskej republiky, odbor koncentrácií v správnom konaní 
číslo 0015/OK/2011 začatom dňa 17. 06. 2011 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Petrom Mertlom, trvale bytom Smikova 1, 831 02 Bratislava a podnikateľom Petrom Vaškom, trvale bytom Brnianska 35, 811 04 Bratislava, prostredníctvom splnomocneného právneho zástupcu Advokátska kancelária JUDr. Katarína Segečová, Einsteinova 25, 851 01 Bratislava, IČO: 36 793 396, na základe písomného plnomocenstva zo dňa 30. 05. 2011, vo veci koncentrácie podnikateľov Peter Mertl, trvale bytom Smikova 1, 831 02 Bratislava; Peter Vaško, trvale bytom Brnianska 35, 811 04 Bratislava; a Nemocnica s poliklinikou sv. Barbory Rožňava, a.s., Ul. Špitálska 1, 048 01 Rožňava, IČO: 36 597 341; Nemocnica s poliklinikou Spišská Nová Ves, a.s., Ul. Jánskeho 1, 052 01 Spišská Nová Ves, IČO: 36 597 350; Nemocnica s poliklinikou Štefana Kukuru Michalovce, a.s., ul. Špitálska 2, 071 01 Michalovce, IČO: 44 927 380 a Nemocnica s poliklinikou Trebišov, a.s., Ul. SNP 1079/76, 075 01 Trebišov, IČO: 36 597 376,

r o z h o d o l

na základe § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci koncentrácie spočívajúcej v získaní nepriamej spoločnej kontroly podnikateľom Petrom Vaškom, trvale bytom Brnianska 35, 811 04 Bratislava a Petrom Mertlom, trvale bytom Smikova 1, 831 02 Bratislava nad podnikom podnikateľa Nemocnica s poliklinikou sv. Barbory Rožňava, a.s., Ul. Špitálska 1, 048 01 Rožňava, IČO: 36 597 341; nad podnikom podnikateľa Nemocnica s poliklinikou Spišská Nová Ves, a.s., Ul. Jánskeho 1, 052 01 Spišská Nová Ves, IČO: 36 597 350; nad podnikom podnikateľa Nemocnica s poliklinikou Štefana Kukuru Michalovce, a.s., ul. Špitálska 2, 071 01 Michalovce, IČO: 44 927 380 a nad podnikom podnikateľa Nemocnica s poliklinikou Trebišov, a.s., Ul. SNP 1079/76, 075 01 Trebišov, IČO: 36 597 376, na základe Zmluvy o dočasnom prevode akcií zo dňa 20.4.2011 uzatvorenej medzi Vranovská investičná s.r.o. so sídlom M. R. Štefánika 187/177 B, 093 27 Vranov nad Topľou IČO: 36 509 523 a Košický samosprávny kraj so sídlom Námestie Maratónu mieru č. 1, 042 66 Košice IČO: 35 541 016, a na základe nájomnej zmluvy, ktorú uzavrú Košický samosprávny kraj a Vranovská investičná, s.r.o., M. R. Štefánika 187/177 B, 093 27 Vranov nad Topľou, IČO: 36 509 523 predloženej úradu listom zaevidovaným pod číslom 3069/2011 dňa 08. 08. 2011, zastavuje, pretože dôvod na konanie odpadol.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 17. 06. 2011 listom zaevidovaným pod číslom 2396/2011 doručené oznámenie koncentrácie podľa § 10 ods.  9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) podnikateľmi Peter Mertl, trvale bytom Smikova 1, 831 02 Bratislava (ďalej len „podnikateľ Peter Mertl“) a Peter Vaško, trvale bytom Brnianska 35, 811 04 Bratislava (ďalej len „podnikateľ Peter Vaško“), prostredníctvom splnomocneného právneho zástupcu Advokátska kancelária JUDr. Katarína Segečová, Einsteinova 25, 851 01 Bratislava, IČO 36 793 396, v mene ktorej koná JUDr. Katarína Segečová, advokát, na základe písomného plnomocenstva zo dňa 30. 05. 2011 (ďalej len „právny zástupca“).

2.	V predmetnom oznámení koncentrácie bolo uvedené, že podnikatelia Peter Mertl a Peter Vaško na základe ZMLUVY O DOČASNOM PREVODE AKCIÍ Uzavretej medzi Vranovská investičná s.r.o. so sídlom M. R. Štefánika 187/177 B, 093 27 Vranov nad Topľou IČO: 36 509 523 a Košický samosprávny kraj so sídlom Námestie Maratónu mieru č. 1, 042 66 Košice IČO: 35 541 016, zo dňa 20. 04. 2011 (ďalej len „Zmluva“) a na základe nájomnej zmluvy, ktorú uzavrú Košický samosprávny kraj a Vranovská investičná, s.r.o., M. R. Štefánika 187/177 B, 093 27 Vranov nad Topľou, IČO: 36 509 523 (posledná verzia nájomnej zmluvy bola úradu predložená listom zaevidovaným pod číslom 3069/2011 dňa 08. 08. 2011), získajú nepriamu spoločnú kontrolu nad podnikom podnikateľa Nemocnica s poliklinikou sv. Barbory Rožňava, a.s., Ul. Špitálska 1, 048 01 Rožňava, IČO: 36 597 341; nad podnikom podnikateľa Nemocnica s poliklinikou Spišská Nová Ves, a.s., Ul. Jánskeho 1, 052 01 Spišská Nová Ves, IČO: 36 597 350; nad podnikom podnikateľa Nemocnica s poliklinikou Štefana Kukuru Michalovce, a.s., ul. Špitálska 2, 071 01 Michalovce, IČO: 44 927 380 a nad podnikom podnikateľa Nemocnica s poliklinikou Trebišov, a.s., Ul. SNP 1079/76, 075 01 Trebišov, IČO: 36 597 376 (ďalej len „KSK nemocnice“), pričom predmetná transakcia je koncentráciou, ktorá podlieha kontrole úradu podľa § 10 ods. 1 písm. a) zákona.  
V oznámení koncentrácie bolo ďalej uvedené, že na základe vyššie uvedených skutočností podnikateľ Peter Mertl a podnikateľ Peter Vaško získajú nepriamu spoločnú kontrolu nad KSK nemocnicami vzhľadom na to, že vykonávajú spoločnú kontrolu nad spoločnosťou Estate Consult, s.r.o., Račianska 87, 831 02 Bratislava, IČO: 36 367 303 (ďalej len „Estate Consult“), ktorá výlučne kontroluje spoločnosť Svet zdravia, a. s., Palisády 36, 811 06 Bratislava, IČO: 35 960 884  (ďalej len „Svet zdravia“), pričom spoločnosť Svet zdravia výlučne kontroluje spoločnosť Vranovská investičná s. r. o., M. R. Štefánika 187/177 B, 093 27 Vranov nad Topľou, IČO: 36 509 523 (ďalej len „Vranovská investičná“).     

3.	Na základe oznámenia koncentrácie začalo dňa 17. 06. 2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie číslo 0015/OK/2011 vo veci koncentrácie podnikateľov Peter Mertl, Peter Vaško a KSK Nemocníc,  o čom úrad informoval podnikateľov Peter Mertl a Peter Vaško ako účastníkov predmetného správneho konania, prostredníctvom JUDr. Kataríny Segečovej, listom číslo 2506/2011 zo dňa 24. 06. 2011. 
Predmetným listom úrad zároveň informoval podnikateľov Peter Mertl a Peter Vaško, ako účastníkov predmetného správneho konania, že oznámenie predmetnej koncentrácie je podľa § 10 ods. 12 zákona v spojení s vyhláškou Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“) neúplné, na základe čoho podľa § 11 zákona lehota 60 pracovných dní na vydanie rozhodnutia vo veci predmetnej koncentrácie nezačala plynúť.

4.	Ďalšie podklady a informácie podľa § 10 ods. 12 zákona v spojení s vyhláškou boli úradu predložené listom zaevidovaným úradom pod číslom 2508/2011 dňa 25. 06. 2011, listom zaevidovaným pod číslom 2595/2011 dňa 01. 07. 2011 a listom zaevidovaným pod číslom 2673/2011 dňa 11. 07. 2011.
Správny poplatok vo výške 3 319 eur podľa zákona č. 145/1995 Z.z. o správnych poplatkoch v znení neskorších predpisov bol uhradený na účet úradu dňa 28. 06. 2011.

5.	Listom zaevidovaným pod číslom 2902/2011 dňa 26. 07. 2011 podnikatelia Peter Mertl a Peter Vaško podľa § 25 ods. 5 zákona, na základe ktorého sú účastníci konania povinní bezodkladne oznámiť úradu akúkoľvek zmenu týkajúcu sa predmetu konania, informovali úrad, že na mimoriadnom valnom zhromaždení spoločnosti Estate Consult konanom dňa 27. 06. 2011 došlo k zmene spoločenskej zmluvy spoločnosti Estate Consult, na základe čoho došlo k zmene kvality kontroly nad spoločnosťou Estate Consult, a to zo spoločnej kontroly podnikateľov Peter Mertl a Peter Vaško na výlučnú kontrolu podnikateľa Peter Vaško nad spoločnosťou Estate Consult. Predmetným listom bolo úradu predložené Úplné znenie Spoločenskej zmluvy spoločnosti s ručením obmedzeným Estate Consult, s.r.o. aktuálne k  27. 06. 2011 (ďalej len „Spoločenská zmluva platná k 27. 06. 2011“) a listom zaevidovaným úradom pod číslom 3069/2011 dňa 08. 08. 2011 bola úradu predložená Zápisnica zo zasadnutia mimoriadneho valného zhromaždenia spoločnosti Estate Consult, s.r.o., IČO: 36 367 303 konaného dňa 27. 6. 2011.

6.	Keďže ako vyplýva aj z kapitoly 1.2, 2 a 3 Konsolidovaného oznámenia Komisie o právomoci podľa nariadenia Rady (ES) č. 139/2004 o kontrole koncentrácií medzi podnikmi (2008/C 95/01), Úradný vestník Európskej únie C 95/1 zo dňa 16. 04. 2008 k vykonávaniu rozhodujúceho vplyvu nad podnikom podnikateľa môže dochádzať najmä:
-	na základe majetkových práv, napríklad rozhodujúceho podielu akcií alebo obchodného podielu, ktorý na základe pravidiel prijímania strategických rozhodnutí podnikateľa určených napríklad stanovami, pravidlami prijímania rozhodnutí predstavenstva a/alebo dozornej rady, umožňuje vlastníkovi týchto majetkových práv vykonávať rozhodujúci vplyv na činnosť podnikateľa a/alebo na základe napríklad zmluvy o uplatňovaní výlučnej alebo spoločnej kontroly (v týchto prípadoch sa jedná o tzv. de jure kontrolu), a/alebo
-	na základe napríklad faktického spoločného záujmu vlastníkov majetkových podielov podnikateľa na jeho riadení a/alebo na základe ekonomickej závislosti kontrolovaného podnikateľa (napríklad v prípade dlhodobých zmlúv o dodávkach tovaru) od podnikateľa, ktorý vykonáva kontrolu nad kontrolovaným podnikateľom (v týchto prípadoch sa jedná o tzv. de facto kontrolu), 
úrad zisťoval kto a akú kontrolu vykonával na spoločnosťou Estate Consult pred prijatím Spoločenskej zmluvy platnej k 27. 06. 2011 a po jej prijatí z hľadiska de jure okolností, ako aj de facto okolností a taktiež či na základe de jure a/alebo de facto okolností neexistuje iný podnikateľ alebo iní podnikatelia, ktorí by mali možnosť vykonávať rozhodujúci vplyv nad jednotlivými KSK nemocnicami.

V rámci vyššie uvedeného úrad zisťoval: (1) práva spoločníkov Estate Consult vyplývajúcich zo Spoločenskej zmluvy platnej k 27. 06. 2011, (2) či medzi podnikateľom Petrom Vaškom a podnikateľom Petrom Mertlom existujú písomné a/alebo ústne dohody, zmluvy o hlasovaní na valných zhromaždeniach Estate Consult a/alebo o strategickom riadení Estate Consult a/alebo strategickom riadení jednotlivých KSK nemocníc, (3) či podnikateľ Peter Vaško a podnikateľ Peter Mertl a/alebo podnikatelia, ktorých kontrolujú, majú medzi sebou uzavretú písomnú a/alebo ústnu zmluvu o dodávke tovaru, zmluvu o poskytnutí pôžičky, zmluvu ohľadne ručenia v prípade poskytnutia úveru alebo akúkoľvek inú zmluvu alebo dohodu, na základe ktorej/ktorých alebo na základe inej skutočnosti (napríklad existencia silných spoločných záujmov alebo vysokej miery vzájomnej závislosti pri dosahovaní strategických cieľov KSK nemocníc (prípady Európskej komisie číslo IV/M.967 a číslo COMP/M.4085)) by pri hlasovaní na valných zhromaždeniach Estate Consult a/alebo v rámci strategického riadenia Estate Consult a/alebo strategického riadenia jednotlivých KSK nemocníc mal podnikateľ Peter Mertl spolu s podnikateľom Petrom Vaškom možnosť priamo alebo nepriamo vykonávať rozhodujúci vplyv nad jednotlivými KSK nemocnicami, (4) či existujú  zmluvy, dohody a/alebo iné skutočnosti, ktoré by iným podnikateľom umožňovali priamo alebo nepriamo, výlučne alebo spoločne vykonávať rozhodujúci vplyv nad jednotlivými KSK nemocnicami. 

7.	Na výzvu úradu k vyššie uvedenému listom číslo 2834/PMÚ SR/2011 zo dňa 21. 07. 2011 a listom číslo 3006/PMÚ SR/2011 dňa 03. 08. 2011 sa podnikatelia Peter Mertl a Peter Vaško prostredníctvom splnomocnenej právnej zástupkyne vyjadrili v liste zaevidovanom úradom pod číslom 3069/2011 dňa 08. 08. 2011 a v liste zaevidovanom úradom pod číslom 3199/2011 dňa 16. 08. 2011 v tom smere, že neexistujú de jure a ani de facto okolnosti, ktoré by po prijatí Spoločenskej zmluvy platnej k 27. 06. 2011 znamenali inú ako nepriamu výlučnú kontrolu podnikateľa Petra Vaška nad jednotlivými KSK nemocnicami a zároveň inú priamu alebo nepriamu výlučnú alebo spoločnú kontrolu iného, resp. iných podnikateľov ako je podnikateľ Peter Vaško nad jednotlivými KSK nemocnicami. 

8.	Vychádzajúc zo znenia Spoločenskej zmluvy platnej k 27. 06. 2011 a z ďalších  z podkladov a informácií predložených podnikateľmi Petrom Mertlom a Petrom Vaškom v predmetnom správnom konaní úrad zistil, že na základe prijatia Spoločenskej zmluvy platnej k 27. 06. 2011 došlo k zmene kvality kontroly nad spoločnosťou Estate Consult, a to zo spoločnej priamej kontroly podnikateľov Peter Mertl a Peter Vaško na výlučnú priamu kontrolu spoločnosti Estate Consult podnikateľom Peter Vaško, čím došlo k zmene kvality kontroly koncentrácie oznámenej úradu dňa 17. 06. 2011 listom zaevidovaným pod číslom 2396/2011, a to zo spoločnej nepriamej kontroly podnikateľov Peter Mertl a Peter Vaško nad jednotlivými KSK nemocnicami na výlučnú nepriamu kontrolu jednotlivých KSK nemocníc podnikateľom Peter Vaško.

9.	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

10.	Vychádzajúc zo znenia Zmluvy a nájomnej zmluvy úrad zistil, že v predmetnom prípade podnikateľ Peter Vaško získal nepriamu výlučnú kontrolu nad jednotlivými KSK nemocnicami, a teda v predmetnom prípade sa jedná o koncentráciu podľa § 9 ods. 1 písm. b) zákona v spojení s § 9 ods. 4 písm. b) zákona.   

11.	Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

12.	V prípade predmetnej koncentrácie spočívajúcej v získaní výlučnej nepriamej kontroly podnikateľa Petra Vaška nad jednotlivými KSK nemocnicami účastníkom správneho konania je podnikateľ Peter Vaško. 

13.	Podnikateľ Peter Mertl na základe prijatia Spoločenskej zmluvy platnej k 27. 06. 2011 teda nie je účastníkom predmetného správneho konania. S ohľadom na uvedené úrad dospel k záveru, že zastaví predmetné správne konanie podľa § 32 ods. 2 c) v spojení s § 32 ods. 3 zákona v časti voči podnikateľovi Peter Mertl. Vzhľadom na skutočnosť, že po zmene účastníka správneho konania došlo aj k zmene vo výške dosiahnutých obratov účastníkov koncentrácie, úrad v súlade s nižšie uvedeným zastavuje správne konanie podľa § 32 ods. 2 c) zákona v celom rozsahu, nakoľko dôvod na konanie odpadol. 
14.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

V prípade predmetnej koncentrácie účastníkom koncentrácie je podnikateľ Peter Vaško ako podnikateľ, ktorý získal nepriamu výlučnú kontrolu, a jednotlivé KSK nemocnice, nad podnikom ktorých bola nepriama výlučná kontrola získaná podnikateľom Petrom Vaškom na základe Zmluvy a nájomnej zmluvy.

15.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

16.	Vychádzajúc z informácií predložených úradu v oznámení koncentrácie úrad zistil, že spoločný celosvetový celkový obrat podnikateľa Petra Vaška a jednotlivých KSK nemocníc za rok 2010 je viac ako 46 000 000 eur, celkový obrat podnikateľa Petra Vaška v Slovenskej republike za rok 2010 je viac ako 14 000 000 eur a celkový obrat jednotlivých KSK nemocníc v Slovenskej republike za rok 2010 je menej ako 14 000 000 eur za rok 2010. 
Vzhľadom na vyššie uvedené predmetná koncentrácia nepodlieha kontrole úradu podľa § 10 ods. 1 písm. a) zákona.

17.	Úrad ďalej zistil, že v prípade predmetnej koncentrácie neboli naplnené ani obratové kritériá na oznámenie predmetnej koncentrácie úradu podľa § 10 ods. 1 písm. b) zákona.
  
Informácie o výpočte celosvetového celkového obratu podnikateľa Peter Vaško a jednotlivých KSK nemocníc, ako aj informácie o celkovom obrate podnikateľa Peter Vaško a jednotlivých KSK nemocníc na území Slovenskej republiky, boli označené ako obchodné tajomstvo podnikateľa Peter Vaško a sú súčasťou spisového materiálu vedeného v predmetnom správnom konaní.

18.	Z vyššie uvedeného úrad zistil, že získanie nepriamej výlučnej kontroly podnikateľa Petra Vaška nad jednotlivými KSK nemocnicami na základe Zmluvy a nájomnej zmluvy nepodlieha kontrole úradu podľa § 10 ods. 1 zákona, a teda dôvod konania odpadol.
 
19.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. 

Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Mgr. Daniela Lukáčová
	                                                          riaditeľka odboru koncentrácií

Rozhodnutie sa doručuje:

Advokátska kancelária JUDr. Katarína Segečová, s.r.o.
JUDr. Katarína Segečová
Einsteinova 25
851 0 Bratislava